Nők a Tudományban Egyesület

Kiválósági Díj 2021 díjátadó
2022-03-08 16:00 - 17:00 (Europe/Budapest) | MTA székház – Felovasóterem, Széchenyi István tér 9., Budapest, 1051, Magyarország
Szeretettel meghívunk a NaTE
Nők a Tudományban Kiválósági Díj 2021
díjátadó ünnepségére.
Fontosnak tartjuk, hogy felkutassuk, megmutassuk és jutalmazzuk is azokat a fiatal kutatónőket, akik friss, eredeti ötleteikkel gazdagítják Magyarország tudományos és gazdasági életét. Ezért hoztuk létre 2013-ban a Nők a Tudományban Kiválósági díjat.
A díjátadón való részvétel ingyenes, de regisztrációhoz kötött.
Az eseményen védettségi igazolvány bemutatása, és az orrot és szájat eltakaró maszk használata kötelező!

REGISZTRÁLOK

A mai napig gyakran előfordul, hogy miközben egy nő sikeres kutatásokat visz végig és jelentős tudományos eredményeket ér el, erről csak nagyon kevesen tudnak. Missziónk része, hogy ezen a tendencián változtassunk. Ezt a célt szolgálja a Nők a Tudományban Kiválósági Díj is, amit évről évre olyan fiatal kutatónőknek ítélünk oda, akik aktív részesei a tudományos életnek, és kiemelkedő eredményeket érnek el a szakterületükön. Fontos feltétel az is, hogy a díjazottak magukénak érezzék a természettudományos és műszaki pályák népszerűsítését a fiatal lányok körében, példaképként segítsék az utánuk következő generációt.
A díjak odaítéléséről a Nők a Tudományban Egyesület elnöksége által felállított tudományos szakmai bizottság döntött. Idén csillagászat, fizikai- és matematikai tudományok tématerületen lehetett pályázni.
A díj védnöke a Magyar Tudományos Akadémia és az UNESCO Magyar Nemzeti Bizottsága.
Kérünk, hogy részvételi szándékodat 2022. március 7-én délig jelezd!
A díjátadón védettségi igazolvány bemutatása, és az orrot és szájat eltakaró maszk használata kötelező!

REGISZTRÁLOK

Program

16:00 – 16:05 Köszöntő – Dr. Hudecz Ferenc, MTA természettudományi alelnök, professor emeritus
16:05 – 16:10 Köszöntő – Dr. Balázsi Katalin, elnök, Nők a Tudományban Egyesület
16:10 – 16:15 A tudomány vonzásában – Dr. Réthelyi Miklós, elnök UNESCO Magyar Nemzeti Bizottsága
16:15 – 16:35 Nők a Tudományban Kiválósági Díj 2021 – a díjazottak bemutatása
16:35 – 16:55 Ünnepélyes Díjátadó
